**Slovenský jazyk**

Téma: Pádové otázky – skloňovanie podstatných mien

**Zapamätaj si: (naučiť sa pádové otázky)**

Všetky podstatné mená **menia** svoj tvar na vyjadrenie týchto pádov. Je to **skloňovanie.**

Pádovými otázkami sa pýtame na osoby, zvieratá a vecí.

Slovenský jazyk má 7 pádov ( 5. pád sa nepoužíva)

1.pád kto? čo?

2.pád od, do, z, zo, okolo, u  koho? čoho?

3.pád k, ku, proti, oproti komu? čomu?

4.pád cez, pre, na, vidím koho? čo?

6.pád o, pri, v, vo, na, po kom? čom?

7.pád s, so, nad, pod, pred, za kým? čím?

**Cvičenia**

**Odpovedz. Použi tieto slová a slovné spojenia.**

ľudia, od ženy, z umelej hmoty, k svojim rodinám, k mestu, ľudí, sedadlo, pri chlapcovi, v autobuse, s mužom, s bábikou

Kto je v autobuse? ...................................

Od koho máš darček? ..................................

Ku komu deti často cestujú? .........................................................................

Koho vidíš v autobuse? ..........................................

Pri kom sedí dievčatko? ..........................................

S kým sa rozpráva žena? ..........................................

Čo je v autobuse? ..........................................

Z čoho je bábika? .................................................

K čomu sa blíži autobus? .................................................

V čom sedia ľudia? .................................................

S čím sa hrá dievčatko? .................................................

**Opýtaj sa pádovými otázkami na podstatné mená a urč ich pády (pozri hore na pádové otázky a predložky s pádom)**

**Vzor:** od otca - od koho? 2.pád (od je predložka pri druhom páde)

k otcovi -

s Milanom -

do koša -

na brata -

mama -

okolo lopty -

oproti Vierke -

v bránke -

so susedom -

k predavačke -

o práci -

**Opýtaj sa a doplň tieto podstatné mená do pádov:**

 chlapec, pri dedkovi, od tety, k ujovi, pre dcéru, s Kamilom ( pozri na pádové otázky a predložky s ktorým pádom sa viažu)

1.pád kto? chlapec

2.pád od koho? ..............................

3.pád ku komu? ...............................

4.pád pre koho? ................................

6.pád pri kom? ................................

7.pád s kým? ................................

**Opýtaj sa na zvýraznené podstatné meno a urč pád:**

**Otec** je doma. ....... pád

Ivan išiel **k dedkovi.** ...... pád

Mama hovorí **o synovi**. ....... pád

Deti sú **okolo babičky.** ...... pád

Eva vidí **Janu.** .........pád

Jozef ide **s otcom.** ..... pád

**Diktát (rodič diktuje)**

Bratislava je hlavné mesto Slovenska. Cez Bratislavu tečie rieka Dunaj. Za mostom je Petržalka. Na tomto sídlisku žije veľa ľudí. Do Bratislavy prichádzajú zahraničné návštevy. Vierka odišla do obchodu. Vošla do dverí. V obchode boli samé potraviny a zelenina. Od pokladničky sa dozvedela ceny tovaru. K predavačke prišla vedúca. Rozprávali sa o práci. Pri Vierke sa zastavila suseda a spolu so susedou odišla domov